La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 23 de maig de 2019 que són les que els corresponen els números 315/2019 a 339/2019 i dona compte que s'han tramitat de conformitat amb la valoració de les admissions que s'ha dut a terme.
Es dona per llegida l'acta de la sessió corresponent al dia 13 d'abril de 2019, corresponent a la tretzena sessió del Ple de l'any 2019.
Aprovació de la Memòria de la Comissió del 2018
La secretària tècnica relaciona els diferents apartats que s'han elaborat de la Memòria de la Comissió 2018, elaborada de conformitat amb el què preveu la normativa i de l'estat de la tramitació de l'encàrrec de serveis per a la seva correcció, maquetació, edició i impressió.
Proposta de resolució d'inadmissió de la Reclamació 95/2019
La senyora Elisabet Samarra, ponent de la Proposta de resolució d'inadmissió de la Reclamació 95/2019, interposada contra l'Institut Català de Finances del Departament de la Vicepresidència i d'Economia i Hisenda de la Generalitat i relativa a informació sobre un crèdit de l'Institut a l'empresa Panrico SAU exposa que la informació va ser sol·licitada es va fer a l'empara d'un instrument de control de l'actuació del Govern per part d'una persona que té la condició de diputat al Parlament de Catalunya, i per aquest motiu es fonamenta la Proposta d'inadmissió de la reclamació, atès que la Comissió no es competent en la tutela d'aquestes peticions formulades en base a instruments diferents a les peticions d'informació.
El senyor Josep Mir proposa esmenes sobre la fonamentació de l'exclusió de l'àmbit de competència de la Comissió que seran introduïdes al text definitiu per la ponent.
Proposta de resolució de finalització de la Reclamació 100/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 100/2019 per pèrdua d'objecte, interposada contra l'Ajuntament de Tarragona i Fundació Tarragona 2017, en relació amb l'accés als contractes i despeses dels Jocs del Mediterrani, exposa la tramitació que s'ha dut a terme i el lliurament en diferents fases que s'ha produït de la informació reclamada, elements que motiven la finalització per pèrdua sobrevinguda de l'objecte de la reclamació.
Proposta de resolució de finalització de la Reclamació 127/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 127/2019 per pèrdua d'objecte, interposada contra el Consell Comarcal del Baix Camp en relació amb diversa informació relativa al Consell Esportiu del Baix Camp, que ja havia estat objecte d'anàlisi en el Ple d'una sessió anterior, exposa els principals tràmits i la informació que ha estat facilitada a la part reclamant, fonament de la pèrdua sobrevinguda de l'objecte de la reclamació.
El senyor Josep Mir formula una esmenes al text a fi que es faci constar que s'inadmet una part de la informació reclamada per no tenir la condició d'informació pública.
La ponent de la Proposta introduirà les esmenes al text definitiu de la resolució.
Proposta de resolució d'estimació de la Reclamació 206/2019
El senyor Josep Mir, ponent de la Proposta d'estimació de la Reclamació 206/2019, interposada contra Ajuntament de Premià de Dalt, en el marc de la qual la persona reclamant demana accés a la còpia dels seus propis exàmens en un procés selectiu, relaciona els antecedents i els tràmits que s'han substanciat però exposa que es fonamenta el sentit estimatori perquè malgrat la persona reclamant ha tingut accés a informació, demana una còpia per poder analitzar en detall la documentació.
La senyora Elisabet Samarra formula una esmena de concreció en relació amb els antecedents del text que el ponent introduirà en el text definitiu.
Proposta de resolució de finalització de la Reclamació 240/2019 per pèrdua d'objecte
El senyor Josep Mir, ponent de la Proposta de resolució de finalització de la Resolució 240/2019 per pèrdua d'objecte, interposada contra l'Ajuntament d'Ullastret en relació amb informació sobre les altes i baixes padronals, relaciona les actuacions que s'han dut a terme durant el procediment de reclamació i la informació que li ha estat facilitada a la persona reclamant que té la condició de càrrec electe, elements que motiven la finalització per pèrdua sobrevinguda de l'objecte de la reclamació.
Proposta de resolució d'estimació de la Reclamació 241/2019
El senyor Josep Mir, ponent de la Proposta de resolució d'estimació de la Reclamació 241/2019, formulada contra l'Ajuntament d'Alp i que fa referència a l'accés amb còpia a diferents documents relacionats amb l'autorització del Telecadira d'Alp a Masella, exposa que la informació es demana en còpia per dur a terme el control de construcció l'any 2009 d'aquesta instal·lació i que no ha quedat fonamentat de forma suficient la concurrència de la causa d'inadmissió de tasca complexa d'elaboració al·legada per l'Ajuntament, de manera que es proposa l'estimació de la reclamació.
Tanmateix per aquesta mateixa raó es preveu un termini de compliment de la resolució més extens del que és resol habitualment.
Proposta de resolució de desestimació de la Reclamació 244/2019
El senyor Josep Mir, ponent de la Proposta de resolució de desestimació de la Reclamació 244/2019, interposada contra la Universitat de Lleida en relació amb l'accés a informació sobre una investigació interna feta al Consorci Escola Tècnica d'Igualada arran d'una denúncia anònima, exposa en detall la informació que és objecte de la reclamació d'accés i el contingut de l'informe elaborat per l'Autoritat Catalana de Protecció de Dades, que el ponent comparteix.
Es proposa la desestimació de l'accés a la informació reclamada atès que conté dades de caràcter personal especialment protegides.
La senyora Elisabet Samarra proposa una esmena de caràcter tècnic que serà introduïda al text definitiu de la resolució.
Proposta de resolució de finalització de la Reclamació 252/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 252/2019 per pèrdua d'objecte, interposada contra l'Institut Municipal d'Habitatge i Rehabilitació de l'Ajuntament de Barcelona en relació amb l'accés a informació sobre l'accés a habitatges per a persones amb discapacitat, relaciona les actuacions dutes a terme i la informació que se li facilita a la persona reclamant, element que justifica la finalització per pèrdua sobrevinguda de l'objecte de la reclamació.
Proposta de resolució de finalització la Reclamació 268/2019 per desistiment
El senyor Josep Mir, ponent de la Proposta de resolució de finalització la Reclamació 268/2019 per desistiment, interposada contra la Direcció General d'Energia, Mines i Seguretat Industrial del Departament d'Empresa i Ocupació de la Generalitat, sobre l'accés a expedients d'explotació mineres, assenyala que correspon finalitzar per desistiment presumpte de la persona reclamant, atès que aquesta no va esmenar la documentació que es requeria per a l'admissió a tràmit de la reclamació.
La senyora Elisabet proposa unes esmenes als antecedents que seran introduïdes pel ponent a la resolució definitiva.
Proposta de resolució de finalització de la Reclamació 275/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 275/2019 per pèrdua d'objecte, interposada contra la Presidència de la Generalitat de Catalunya, en el marc de la qual es demana informació sobre nombre de membres del Govern i alts càrrecs amb discapacitat, càrrecs de comandament i diputats, assenyala quina és la informació que ha estat facilitada i les actuacions que ha dut a terme el Departament de la Presidència, que duen a la pèrdua sobrevinguda de l'objecte de la reclamació.
La senyora Elisabet Samarra formula una esmena tècnica que serà introduïda pel ponent a la resolució.
Proposta de resolució de finalització de la Reclamació 281/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 281/2019 per pèrdua d'objecte, interposada contra l'Ajuntament de Badia del Vallès, en la qual es demana accés a informació sobre la data i durada de la concessió del servei d'abastament d'aigua, exposa que ha estat facilitada la informació reclamada durant el procediment de reclamació davant la GAIP, de manera que correspon la finalització per pèrdua sobrevinguda de l'objecte de la reclamació.
Proposta de resolució de finalització de la Reclamació 286/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 286/2019 per pèrdua d'objecte, interposada contra l'Ajuntament de Sabadell en relació amb l'accés a la plantilla i retribucions dels llocs de treball, exposa els elements de tramitació que duen a la pèrdua sobrevinguda de la reclamació, atès que se li facilita al sindicat reclamant la informació reclamada.
Proposta de resolució d'inadmissió de la Reclamació 302/2019
El senyor Josep Mir, ponent de la Proposta de resolució d'inadmissió de la Reclamació 302/2019, interposada contra l'Ajuntament de Castell-Platja d'Aro, exposa que atès que allò que es sol·licita en la interposició de la reclamació és el reconeixement de l'antiguitat a l'Ajuntament de la persona reclamant, no, correspon inadmetre la reclamació atès que no és objecte de la competència de la Comissió.
La senyora Elisabet Samarra formula una esmena als antecedents que s'introduirà a la resolució.